חומות חימר

חומות חימר הוא אלבום האולפן החמישי של הזמרת הישראלית מרגלית צנעני. האלבום יצא לאור בהפקת חברת התקליטים האחים ראובני, בסוף שנת 1990. האלבום היווה המשך אומנותי וסגנוני לאלבום "מנטה" בשילוב של עיבודי רוקנ'רול וסול.

שלושה משירי האלבום הצליחו להיכנס למצעד הפזמונים השבועי של רשת ג'. "שחור הוא הצבע" נכנס למצעד ב-21 באוגוסט 1990 במקום ה-27. בשבוע העוקב הוא ירד למקום 40, ואחר כך יצא מהמצעד.

השיר השני, "צל על פני העשב", הגיע בשבוע הראשון לכניסתו למצעד למקום ה-20, ובשבוע העוקב אף עלה למקום התשיעי. ב-8 בינואר 1991 נכנס השיר, "חומות חימר", למצעד במקום ה-18. באותו הזמן ירד "צל על פני העשב" למקום ה-31. ב-12 בפברואר אותה השנה הגיע "חומות חימר" למקום ה-16 – המיקום הגבוה ביותר אליו הגיע. ב-19 בפברואר, לאחר תשעה שבועות רצופים בדירוגים, יצא "צל על פני העשב" מהמצעד. בשבוע הבא יצא גם השיר "חומות חימר" מהמצעד.

רשימת רצועות 

עיבודים: ירוסלב יעקובוביץ

תופים וכלי הקשה: איקי לוי / מאיר ישראל

גיטרה בס: מיכה מיכאל, משה דוידסון

גיטרה חשמלית ואקוסטית: שמוליק בודגוב

קלידים: אייל קליין

סקסופון: ירוסלב יעקובוביץ'

כלי נשפיה: אברהם פלדר, מיכה דייוויס

קולות רקע: חני בודגוב, מני בגר

הוקלט באולפני זא-זא" - אפריל-נובמבר 1990

טכנאי הקלטה: אמנון ילון

מיקס באולפני "העוגן"

טכנאי מיקס: יאיר ניסימוב

השיר "רוני" נכתב לזכרו של נגן התופים וכלי הקשה רוני בוני, שהיה אחד ממלוויה בהופעות של צנעני. רוני בוני נהרג בתאונת דרכים באותה השנה.

קישורים חיצוניים

הערות שוליים 

אלבומי מרגלית צנעני
אלבומים בעברית